ট্রাম্পের ঘোরতর এই মুসলিমবিরোধী মন্তব্যের তীব্র বিরোধিতা করে এসেছেন মার্কিন প্রেসিডেন্ট বারাক ওবামা। দুদিন আগেই মার্কিন অভিবাসন নীতিকে তীব্র আক্রমণ করে ট্রাম্প বলেছিলেন, ‘ভুল অভিবাসন নীতির ফলেই দলে দলে সম্ভাব্য জঙ্গি এসে ঢুকছে আমেরিকায়।’ ট্রাম্পের একের পর এক মুসলিমবিরোধী মন্তব্যে এবার মুখ খুলেছেন আমেরিকার সাবেক প্রেসিডেন্ট জর্জ বুশও। তিনি বলেন, ‘আধুনিক মার্কিন ইতিহাসে ট্রাম্প একজন মুসলিমবিরোধী আইকন।’ প্রেসিডেন্ট হওয়ার দৌড়ে নেমে শুরু থেকেই মুসলিমদের আক্রমণ শুরু করেন ট্রাম্প। গত বছর ডিসেম্বরে সান বার্নাদিনোয় জঙ্গি হামলার পরে ট্রাম্প বলেছিলেন, ‘পুরো আমেরিকায় মুসলিমদের ঢোকা বন্ধ করে দেওয়া উচিত।’ তার পরে একের পর এক মুসলিমবিরোধী মন্তব্যে মার্কিন রাজনীতিতে বিতর্কের ঝড় তুলেছেন রিপাবলিকানদের এই নেতা।